good news
good news
अब आशा कार्यकर्ता भी बन सकेंगी ब्रांड एम्बेसडर
सिटी रिपोर्टर ग्वालियर की ब्रांड एम्बेसडर बनने के लिए इस बार आशा कार्यकर्ताओं को भी मौका दिया जाएगा। इसकी पहल जिला प्रशासन ने की है। बेहतर कार्य के आधार पर आशा कार्यकर्ता का चयन किया जाएगा। इसके लिए संबंधित विभाग से जानकारी मांगी गई है। मार्च के अंतिम सप्ताह तक संबंधित विभाग एक सूची जिला प्रशासन को सौंपेगा। उल्लेखनीय है कि अभी तक ग्वालियर ब्रांड एम्बेसडर के लिए विभिन्न क्षेत्रों की बालिका और महिलाओं का चयन किया जा चुका है लेकिन इस बार जिला प्रशासन आशा कार्यकर्ताओं को भी मौका देने जा रहा है। धन्वंतरि योजना के सहायक नोडल अधिकारी आईपी निवारिया ने बताया कि इसके लिए शहर लेवल पर 50, जिले के 25 ब्लॉक में 4- 4 कार्यकर्ता कार्य कर रही हैं। इस तरह कुल 150 कार्यकता फील्ड में हैं।
ऐसे होगा चयन: ब्रांड एंबेसडर के लिए शहर और ब्लॉक लेवल पर इनका चयन किया जाएगा। शहर स्तर पर सीएमएचओ और ब्लॉक स्तर पर बीएमओ इनकी लिस्टिंग का कार्य करेंगे।
स्वयं भी कर सकती हैं आवेदन
आशा कार्यकर्ताओं की सूची सीएमएचओ और बीमएओ के माध्यम से भेजी जाएगी। यदि किसी महिला को लगता है कि उसने बेहतर कार्य किया है, तो वह जानकारी के साथ सीएमएचओ कार्यालय में आवेदन कर सकती है। उसे भी ब्रांड एंबेसडर बनने का मौका मिलेगा।
- डॉ. संजय गोयल, कलेक्टर
यह आवेदन की प्रक्रिया
आप भी ब्रांड एम्बेसडर बनना चाहती हैं तो इसके लिए आवेदन कर सकती हैं। आवेदन में खुद के अलावा माता-पिता, पति का नाम, अपनी उपलब्धियों की जानकारी लिखकर आवेदन सीएमएचओ ऑफिस में 31 मार्च तक जमा करें। इसमें सामाजिक, संगीत, नृत्य, वादन, गायन, सांस्कृतिक सहित अन्य क्षेत्रों को शामिल किया गया है।
eng_Latn eng_Latn hin_Deva hin_Deva hin_Deva hin_Deva hin_Deva mar_Deva hin_Deva hin_Deva